Ҳоҷӣ Мирзои Иброн, рӯҳонӣ, аз пурсарусадотарин воъизони сол буд, ки бо вуҷуди тундгӯиаш дар қиболи фасодзадагии ҷомеъа ва костагии ахлоқ аз тасмимоти раҳбарияти кишвар дар мавриди танзими ҷашну маросимҳои мардумӣ ошкоро истиқбол кард. Ҳоҷӣ Мирзо воъизест, ки аз ҷониби шунаванда ва ихлосмандонаш ҳам мавриди интиқод ва ҳам пуштибонӣ дар расонаҳои хабарӣ қарор гирифт. Ӯ аз ҷумлаи нодиртарин рӯҳониёни кишвар аст, ки дар баробари омӯзиши илмҳои динӣ ташвиқ мекунад, то ҷавонон аз илмҳои дунявӣ баҳра бардоранд, дар шаҳри Кӯлоб маҳз бо ибтикори ӯ маркази омӯзиши забонҳо таъсис ёфтааст.